PRILOGA

„TIERRA DE LEÓN“

PDO-ES-A0882-AM02

Datum vloge: 13.3.2017

VLOGA ZA SPREMEMBO SPECIFIKACIJE PROIZVODA

1. Predpisi, ki se uporabljajo za spremembo

Člen 105 Uredbe (EU) št. 1308/2013 – sprememba, ki ni manjša

2. Opis spremembe in razlogi zanjo

Sprememba imena ZOP:

Ime zaščitene označbe porekla „Tierra de León“ se spremeni v „León“, kar vpliva na besedilo tako specifikacije proizvoda kot enotnega dokumenta v vseh primerih pojavljanja imena.

Ker je trenutno konkurenca na trgu vina zelo velika, poleg tega pa prihaja do fonetičnega in pisnega zamenjevanja med imenom naše označbe porekla „Tierra de León“ in zaščiteno geografsko označbo Vino de la Tierra de „Castilla y León“, ki glede na veljavni predpise lahko nosi označbo „Vino de la Tierra de Castilla y León“, potrošniki težko razlikujejo med navedenima vinoma, čeprav naše vino vključuje nekatere avtohtone sorte vinske trte, kot sta prieto picudo in albarín blanco. In to kljub temu, da so podnebne in talne razmere ter prakse gojenja natančno določene in na našem območju stoletja ukoreninjene med proizvajalci.

Ime „León“, ki naj se uporablja za označbo porekla, je primerno jedrnato in specifično za zaščiteno območje proizvodnje; usklajeno je z mejami vseh občin in upravnih podenot območja ter omogoča ohranitev obstoječe povezave med zaščitenim proizvodom in zelo specifičnimi razmerami, ki so ga zgodovinsko določali.

ENOTNI DOKUMENT

1. Registrirano ime

León

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

4. Opis vin

VINO – bela vina

Bela vina, pridelana iz sort vinske trte albarín blanco, verdejo in godello, so odličnega okusa in aromatsko uravnotežena ter hkrati sveža in kompleksna.

Najmanjši delež skupnega alkohola: 10,5 vol. %.

Splošne analitske lastnosti

Najmanjši delež dejanskega alkohola (v vol. %) 10,5 Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) 11,67 Najvišja vsebnost skupnega žveplovega dioksida (v miligramih na liter) 160

VINO – vina rosé

Vina rosé iz vinske trte prieto picudo so aromatična, sveža (z visoko vsebnostjo naravnih kislin), po okusu imajo izrazito telo in strukturo (razmerje med alkoholom in kislinami).

Najmanjši delež skupnega alkohola: 11 vol. %.

Splošne analitske lastnosti

Najmanjši delež dejanskega alkohola (v vol. %) 11 Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) 11,67 Najvišja vsebnost skupnega žveplovega dioksida (v miligramih na liter) 160

VINO – rdeča vina

Rdeča vina: intenzivne barve, aromatična (rdeče in črno sadje), mesnate teksture s polnim telesom, nekoliko trpka z dolgim pookusom.

Najmanjši delež skupnega alkohola: 11,5 vol. %.

Splošne analitske lastnosti

Najmanjši delež dejanskega alkohola (v vol. %) 11,5 Najnižja vsebnost skupnih kislin 4,3 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) 11,67 Najvišja vsebnost skupnega žveplovega dioksida (v miligramih na liter) 150

VINO – starana rdeča vina

Starana rdeča vina ohranjajo lastnosti sorte vinske trte (prieto picudo), vendar so kompleksnejša, manj trpka in dobro uravnotežena, tanična z dolgim pookusom.

Najmanjši delež skupnega alkohola: 12 % vol.

Splošne analitske lastnosti

Najmanjši delež dejanskega alkohola (v vol. %) 12 Najnižja vsebnost skupnih kislin 4,3 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) 11,67 Najvišja vsebnost skupnega žveplovega dioksida (v miligramih na liter) 150

5. Enološki postopki

(a) Osnovni enološki postopki

Posebni enološki postopki

— Najmanjša verjetna stopnja alkohola grozdja: 11,5 % (rdeče), 10,5 % (belo).

— Največji donos pri stiskanju: 74 l na 100 kg grozdja.

— Za vina, za katera se bo uporabljala oznaka „CRIANZA“, „RESERVA“ ali „GRAN RESERVA“, je treba uporabljati hrastove sode z največjo prostornino 330 litrov, ki niso starejši od 10 let.

Omejitve glede vinifikacije

— Pri proizvodnji belih vin je treba uporabiti najmanj 50 % belih sort vinske trte verdejo, albarín blanco in godello.

— Pri proizvodnji vin rosé je treba uporabiti najmanj 60 % sort vinske trte prieto picudo in/ali mencia, ostalih 40 % pa sestavljajo odobrene sorte vinske trte (bele in/ali rdeče).

— Pri proizvodnji rdečih vin je treba uporabiti najmanj 60 % rdečih sort vinske trte prieto picudo in/ali mencia.

Postopki gojenja

Gostota zasaditve mora biti med 1 100 in 4 000 trsov na hektar.

(b) Največji donosi

Kotlasto gojene bele sorte

7 000 kilogramov grozdja na hektar

Kotlasto gojene bele sorte

51,80 hektolitra na hektar

Špalirno gojene bele sorte

10 000 kilogramov grozdja na hektar

Špalirno gojene bele sorte

74 hektolitrov na hektar

Kotlasto gojene rdeče sorte

6 000 kilogramov grozdja na hektar

Kotlasto gojene rdeče sorte

44,44 hektolitra na hektar

Špalirno gojene rdeče sorte

8 000 kilogramov grozdja na hektar

Špalirno gojene rdeče sorte

59,20 hektolitra na hektar

6. Razmejeno območje

Geografsko območje ZOP „Léon“ leži na jugu province León in vključuje del province Valladolid; meji na provinci Zamora in Palencia in obsega površino 3 317 km2. Vključuje naslednje občine:

— provinca León:

Algadefe, Alija del Infantado, Antigua (La), Ardón, Armunia (Pd.), Bañeza (La), Bercianos del Páramo, Bercianos del Real Camino, Burgo Ranero (El), Cabreros del Río, Calzada del Coto, Campazas, Campo de Villavidel, Castilfalé, Castrocalbón, Castrotierra de Valmadrigal, Cebrones del Río, Cimanes de la Vega, Corbillos de los Oteros, Cubillas de los Oteros, Chozas de Abajo, Fresno de la Vega, Fuentes de Carvajal, Gordaliza del Pino, Gordoncillo, Grajal de Campos, Gusendos de los Oteros, Izagre, Joarilla de las Matas, Laguna de Negrillos, Matadeón de los Oteros, Matanza, Onzonilla, Pajares de los Oteros, Palacios de la Valduerna, Pobladura de Pelayo García, Pozuelo del Páramo, Quintana del Marco, Quintana y Congosto, Riego de la Vega, Roperuelos del Páramo, Sahagún, San Adrián del Valle, San Esteban de Nogales, San Millán de los Caballeros, Santa Cristina de Valmadrigal, Santa Elena de Jamuz, Santa María del Monte Cea, Santas Martas, Santovenia de la Valdoncina, Toral de los Guzmanes, Valdemora, Valderas, Valdevimbre, Valencia de Don Juan, Valverde Enrique, Vallecillo, Vega de Infanzones, Villabraz, Villademor de la Vega, Villamandos, Villamañán, Villamontán de la Valduerna, Villamoratiel de las Matas, Villanueva de las Manzanas, Villaornate y Castro, Villaquejida, Villaturiel in Zotes del Páramo;

— provinca Valladolid:

Becilla de Valderaduey, Bustillo de Chaves, Cabezón de Valderaduey, Castrobol, Castroponce, Cuenca de Campos, Mayorga, Melgar de Abajo, Melgar de Arriba, Monasterio de Vega, Quintanilla del Molar, Roales de Campos, Saelices de Mayorga, Santervas de Campos, Unión de Campos (La), Valdunquillo, Villacid de Campos, Villagómez la Nueva in Villalba de la Loma.

Območja staranja vin „LEÓN“ ZOP sovpadajo z območjem proizvodnje.

7. Glavne sorte vinske trte

ALBARIN BLANCO

PRIETO PICUDO

MENCIA

VERDEJO

GODELLO

8. Opis povezave

VINO

Zaradi celinskega podnebja, za katerega so značilne ostre in dolge zime ter kratka poletja, med katerimi se zelo vroči in suhi dnevi izmenjujejo z mrzlimi dnevi, s padavinami okoli 500 mm in veliko osončenostjo, ter visoke povprečne nadmorske višine, organsko revnih tal in posebnega izbora sort vinske trte, zlasti prieto picudo, lahko vinarji proizvajajo aromatsko zelo intenzivna vina z izredno dobro uravnoteženimi kislinami in dolgim pookusom.

9. Bistveni dodatni pogoji

Pravni okvir:

v nacionalni zakonodaji.

Vrsta dodatnega pogoja:

stekleničenje na razmejenem območju

Opis pogoja:

Ker je stekleničenje vin „León“ ZOP eden od najpomembnejših dejavnikov za obvarovanje lastnosti vina, pridobljenih med pridelavo in staranjem, ga je treba izvajati v prostorih za stekleničenje vinskih kleti na območju proizvodnje.

Pravni okvir:

v nacionalni zakonodaji.

Vrsta dodatnega pogoja:

dodatne določbe v zvezi z označevanjem

Opis pogoja:

Na nalepki se lahko namesto navedbe „ZAŠČITENA OZNAČBA POREKLA“ uporablja tradicionalni izraz „OZNAČBA POREKLA“.

Na nalepki mora biti naveden letnik vina, in sicer tudi pri vinih, ki niso starana.

Na nalepki rdečih vin so lahko naslednji tradicionalni izrazi: „CRIANZA“, „RESERVA“ in „GRAN RESERVA“, če so izpolnjeni pogoji iz veljavne zakonodaje.

10. Povezava na specifikacijo proizvoda

http://www.itacyl.es/opencms_wf/opencms/informacion_al_ciudadano/calidad_alimentaria/7_vinicos/index.html